സംസ്ഥാനത്ത് എട്ടാം ക്ലാസ് അധ്യയനം ഇന്ന് മുതല് സംസ്ഥാനത്ത് എട്ടാം ക്ലാസ് അധ്യയനം ഇന്ന് മുതല് ആരംഭിക്കും. നാഷണല് അച്ചീവ്മെന്റ് സര്വെ ഈ മാസം 12 ന് നടക്കുന്നത് കണക്കിലെടുത്താണ് ക്ലാസുകള് മുന് നിശ്ചയിച്ചതിലുംനേരത്തെ തുടങ്ങുന്നത്. വിദ്യാര്ത്ഥികളുടെ പഠനനേട്ടവും സാഹചര്യവും വിലയിരുത്തുന്ന നാഷണല് അച്ചീവ്മെന്റ് സര്വെ മൂന്ന്, അഞ്ച്, എട്ട് ക്ലാസുകള് അടിസ്ഥാനമാക്കിയാണ് നടത്തുന്നത്. ഇതില് മൂന്ന്, അഞ്ച് ക്ലാസുകള് ഈ മാസം ഒന്നിന് ആരംഭിച്ചിട്ടുണ്ട്. എട്ട്, ഒന്പത്, പ്ലസ് വണ് ക്ലാസുകള് ഈ മാസം 15 ന് തുടങ്ങാനായിരുന്നു നേരത്തെ തീരുമാനിച്ചത്. ഒന്പത്, പ്ലസ് വണ് ക്ലാസുകള് 15 നാണ് ആരംഭിക്കുക. 19 മാസത്തെ ഇടവേളയ്ക്ക് ശേഷം നവംബര് ഒന്നിനാണ് സംസ്ഥാനത്ത് സ്കൂളുകള് തുറന്നത്.